મિત્રો, બ્લોગનું મથાળુ વાંચીને તમને એમ થતુ હશે કે ઘરે બેઠા કોચીંગની સુવિધા કંઇ રીતે? ટેક્નોલોજીની આ દુનિયામા આમ જોઇએ તો કંઇ જ અશક્ય નથી. ઘરમા બેસીને જ વિદેશમા વસતા આપણા સ્વજનો સાથે આજે વિડીયો કૉલ કરવો એ કોઇ નવાઇની વાત નથી રહી. તો આ જ ઇન્ટરનેટનો ઉપયોગ ભણવા માટે કેમ ન કરી શકાય? આ જ વિચાર સાથે આપણી વેબસાઇટ rijadeja.com ઉત્તમ સેવા પુરી પાડી જ રહી છે. વેબસાઇટના શૈક્ષણિક વર્ષો દરમિયાન એવુ અનુભવાયુ કે વિદ્યાર્થીઓ હવે PDF ફાઇલો વાંચી વાંચીને થાકી ગયા છે અથવા વિદ્યાર્થીઓના એક જૂથને કોમ્પ્યુટરમા વાંચવાનુ ફાવતુ નથી, અમુક વિદ્યાર્થીઓ એવા પણ છે કે જેઓને વાંચવાને બદલે કોઇ શિક્ષક ભણાવે તો જ કોઇ વિષય સારી રીતે મગજમા ઉતરે.